Secret Service-agenter reagerer på et attentat mot USAs president Ronald Reagan i 1981.
**U.S. Secret Service** er en amerikansk føderal politietat. Etaten har ansvar for bekjempelse av bedrageri, falsk og identitetstyveri, og har også ansvar for beskyttelse av den amerikanske presidenten og en rekke andre dignitærer, samt utenlandske ambassader og diplomater i USA. Secret Service ble etablert 5. juli 1865 og er underlagt det amerikanske sikkerhetsdepartementet. Inntil 1. mars 2003 var Secret Service underlagt Finansdepartementet.

Bakgrunn
--------

Secret Service har som hovedoppdave å bekjempe bedrageri, falsk og identitetstyveri. Etaten er også ansvarlig for beskyttelse av den amerikanske presidenten, visepresidenten og deres nærmeste familier, tidligere presidenter og deres ektefeller.

Etter mordet på presidentkandidat Robert Kennedy i 1968 fikk etaten også ansvaret for å beskytte ledende president- og visepresidentkandidater i siste del av valgkampen. Secret Service har dessuten ansvar for forhenværende presidenter samt førstedamer, barn av forhenværende presidenter inntil de er seksten år, samt enker av forhenværende presidenten til de eventuelt gifter seg igjen.

Etaten har også ansvar for å beskytte alle besøkende statsoverhoder og regjeringsmedlemmer.

Secret Service etterforsker også saker som har med finaniselle misligheter og identitetstyveri å gjøre. I tillegg yter etaten assistanse til andre politietater.

Opprinnelse
-----------

Loven som la til rette for opprettelsen av Secret Service ble signert av president Abraham Lincoln og det var en av de siste offisielle handlinger han utførte. Ironisk nok etablerte Lincoln etaten på den dagen han selv ble skutt, 14. april 1865.

Secret Service ble etablert 5. juli 1865 i Washington, DC for å få bukt med falskmynteri. Secret Service ble av den grunn underlagt finansdepartementet, som også FBI senere ble. 

Etter at president William McKinley ble drept i 1901 ba den amerikanske Kongressen om at Secret Service skulle beskytte presidenten. Et år senere overtok etaten det fulle ansvar for beskyttelsen av den amerikanske presidenten. I 1902 ble William Craig den første Secret Service-agenten som ble drept mens han beskyttet presidenten.

Presidentbeskyttelsen er i dag etatens mest kjente oppgave. Personlig beskyttelse skiller seg fra hva etaten ellers holder på med. Grunnen for denne kombinasjonen av oppgaver er at når behovet for beskyttelse av presidenten oppstod på slutten av 1800-tallet, var det bare noen ytterst få føderale etater som kunne håndtere dette. Etater som FBI, CIA, ATF og DEA var ennå ikke opprettet. Det eneste andre logiske valget ville ha vært U.S. Marshal Service, og denne etaten utførte faktisk jobben på et tidspunkt. Til slutt falt imidlertid valget på Secret Service.

I 2002 bestemte president George W. Bush at noe måtte gjøres med organisasjonen av de føderale politi og eteretningsetater. Secret Service sammen med mange andre etater ble overført til et eget departement som fikk ansvaret for nasjonens totale sikkerhet.

Beskyttelse
-----------

Besyttelsesavdelingen passer på den amerikanske presidenten og hans nærmeste familie. Avdelingen er tungt bevæpnet og samarbeider med lokalt politi og det amerikanske militæret for å beskytte presidenten når han er ute på reiser.

Secret Service avverget et attentat på president Gerald Ford fra en av Charles Mansons tilhengere i 1975 og reddet livet til Ronald Reagan under et attentat i 1980.

Etaten
------

Secret Service har over 5 000 ansatte. Av disse er 2 100 spesialagenter, 1 200 er uniformerte ansatte og 1 700 er tekniske og administrative ansatte. Spesialagentene er de som har ansvaret for beskyttelse og for etterforsking av økonomisk kriminalitet.

Bilder
------

* 
* 
* 
* 
* 
* 
* 
*

Referanser
----------

1. ↑  «The U.S. Secret Service: An Examination and Analysis of Its Evolving Missions» (PDF). Congressional Research Service. 31. juli 2008. Besøkt 8. september 2008.
2. ↑  «Secret Service History». United States Secret Service. Arkivert fra originalen 19. februar 2010. Besøkt 9. mars 2008.  «Arkivert kopi». Arkivert fra originalen 13. mai 2008. Besøkt 3. april 2012.

Eksterne lenker
---------------

* (en) Offisielt nettsted Rediger på Wikidata

* (en) United States Secret Service – kategori av bilder, video eller lyd på Commons Rediger på Wikidata

* (en) United States Secret Service – galleri av bilder, video eller lyd på Commons Rediger på Wikidata

| * v
* d
* r
Det amerikanske sikkerhetsdepartementet |
| --- |
|  | Citizenship and Immigration Services **·** Coast Guard **·** Customs and Border Protection **·** Cybersecurity and Infrastructure Security Agency **·** Federal Emergency Management Agency **·** Immigration and Customs Enforcement **·** Secret Service **·** Transportation Security Administration | USAs flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BBC Things
 |